CELEX: 32018R0396
Language: sl
Date: 2018-03-13 00:00:00
Title: Izvedbena uredba Komisije (EU) 2018/396 z dne 13. marca 2018 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

14.3.2018   
            
            
               SL
            
            
               Uradni list Evropske unije
            
            
               L 71/36
            
         IZVEDBENA UREDBA KOMISIJE (EU) 2018/396
   z dne 13. marca 2018
   o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(e) Uredbe,
   ob upoštevanju naslednjega:
   
               (1)
            
            
               Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura ali KN), ki je del Priloge I k navedeni uredbi.
            
         
               (2)
            
            
               Dodatna opomba 10 k poglavju 22 drugega dela kombinirane nomenklature določa, da se za namene tarifnih podštevilk 2206 00 31 in 2206 00 39 fermentirane pijače, ki niso polnjene v steklenicah z „gobastimi“ zamaški, ki so pritrjeni z žičnimi košaricami, z dodatnim nadtlakom ne manj kot 1,5 bara, merjenim pri temperaturi 20 °C, štejejo za „peneče“.
            
         
               (3)
            
            
               Opomba 1 k tarifni podštevilki k poglavju 22 drugega dela kombinirane nomenklature določa, da za namen tarifne podštevilke 2204 10 izraz „peneča vina“ pomeni vina, ki imajo pri temperaturi 20 °C v zaprti embalaži nadtlak ne manj kot 3 bare.
            
         
               (4)
            
            
               Direktiva Sveta 92/83/EGS (2) določa, da morajo „druge peneče fermentirane pijače, ki se uvrščajo pod tarifne številke 2204 in 2205 ter tudi pod oznako KN 2206 00 91, kot so se uporabljale v času sprejetja direktive (trenutno oznaki KN 2206 00 31 in 2206 00 39), imeti povišan tlak 3 ali več barov.
            
         
               (5)
            
            
               Niti znanstveno niti kako drugače ni mogoče upravičiti, da obstajajo različne mejne vrednosti nadtlaka za peneče fermentirane pijače, ne glede na njihovo uvrstitev pod oznake KN 2204, 2205 ali 2206.
            
         
               (6)
            
            
               V interesu pravne varnosti je treba spremeniti dodatno opombo 10 k poglavju 22 drugega dela kombinirane nomenklature, tako da se obstoječa mejna vrednost „ne manj kot 1,5 bara“ nadomesti s „3 bare ali več“.
            
         
               (7)
            
            
               Zaradi zagotovitve doslednosti in enotne razlage kombinirane nomenklature po vsej Uniji v zvezi z opredelitvijo „penečih pijač“ bi bilo treba spremeniti dodatno opombo 10 k poglavju 22 drugega dela kombinirane nomenklature.
            
         
               (8)
            
            
               Uredbo (EGS) št. 2658/87 bi bilo zato treba ustrezno spremeniti.
            
         
               (9)
            
            
               Odbor za carinski zakonik ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   V poglavju 22 drugega dela kombinirane nomenklature iz Priloge I k Uredbi (EGS) št. 2658/87 se druga alineja dodatne opombe 10 nadomesti z naslednjim:
   
               „—
            
            
               
                  fermentirane pijače v drugačni embalaži, z dodatnim nadtlakom 3 bare ali več, merjenim pri temperaturi 20 °C“.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. marca 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 256, 7.9.1987, str. 1.
   
      (2)  Direktiva Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (UL L 316, 31.10.1992, str. 21).